Il-kantanta The Clintess tista' tgħid li s-sena 2020 hija sena li ma tista' tinsa qatt. Dan minħabba l-fatt li x-xahar li għadda, fid-9 ta' Mejju, missierha (Charles) miet ġewwa l-isptar St James, tas-Sliema. Il-.mewt ta' missierha, The Clintess ħaditha b'mod pożittiv li taha kuraġġ biex timxi 'l quddiem. Ir-relazzjoni bejnha u bejn missierha, qabel u wara mewtu, kienet kbira u qed tikber ma' kull ġurnata li tgħaddi. Filfatt, il-kantanta bdiet taħdem fuq is-sitt Album tagħha bl-ewwel kanzunetta ddedikata lil missierha. Qassmet ukoll xi ħsibijiet ma' Gwida.mt dwar din l-esperjenza fejn tisħaq li " ma kinitx faċli nirrekordja din l-ewwel kanzunetta For You Dad . Qalbi kienet qed tgħaġġel ħafna u kien hemm mumenti fejn ma flaħtx inżomm id-dmugħ". "Però kuntenta ħafna b'din il-kanzunetta u nispera li Missieri u s-segwaċi kollha tiegħi jkunu kburin bija". Għal dan il-vjaġġ ġdid mużikali, The Clintess għażlet li taħdem ma' Toby Farrugia, rebbieħ ta' bosta awards/Producer/DJ ippublikat minn EMI/Sony ATV/BMG. Minn qalbna nawguraw aktar suċċessi lil din il-kantanta bravissima. Ċerti li missierha jinsab kburi biha u b'din it-tifkira li ħadmet għaliha f'temp ta' xahar. Tista' tisma' l-kanzunetta For You Dad hawn: Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Il-Familjari Kollha Ta' Fabrizio Faniello Kburin Bil-Bidu Ta' Ħajja Ġdida - X'Kien Dan Il-Bidu? "Lanqas Differenza Ma Nagħmel Bejn Chad u T-Tfal tiegħi" - Daniel B'Messaġġ B'Saħħtu Fuq TVAM Il-Professur Charmaine Gauci B'Dehra Differenti - Tassew Impressjonanti! "Ma Nafx Kif Hawn Nies Għadhom Jibagħtu Hekk" - Valentina Rossi